માળીયા હળવદ હાઇવે પર દેવળીયા નજીક રાત્રીના એસટી બસ અને ટ્રક વચ્ચે જોરદાર અથડામણ થઈ હતી. આ અકસ્માત એટલો ગંભીર હતો કે એસટી બસની એક બાજુની આખી સાઈડ ચિરાઈ ગઈ હતી. આ ગમખ્વાર અકસ્માતમાં 2 લોકોના મૃત્યુ થયા હતા અને 15 જેટલા લોકોને ઈજા પહોંચી હતી. ઘટનાના પગલે હળવદનો 108નો સ્ટાફ અને પોલીસ ઘટના સ્થળે દોડી આવ્યા અને ઇજાગ્રસ્તોને સારવાર માટે મોરબી, હળવદ તેમજ સુરેન્દ્રનગર ખસેડાયા છે. જ્યારે બચી ગયેલ બીજા મુસાફરોને તંત્ર દ્વારા બીજી બસમાં અમદાવાદ જવા માટે રવાના કરી દેવામાં આવ્યા હતા.